
ΑΠΟΦΑΣΕΙΣ 

Αριθμ. απόφ. 9/2018 

Έγκριση της τροποποίησης του Κανονισμού Εσω¬ 
τερικής Υπηρεσίας του Πρωτοδικείου Καλαμά¬ 
τας, που επήλθε με την αριθμ. 3/2017 απόφαση 
της Ολομέλειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 15 Φεβρουάριου 2018, ημέρα Πέμπτη και 
ώρα 11.ΟΟ', στο Μέγαρο του Αρείου Πάγου και στην 
αίθουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση 
της Προέδρου του Αρείου Πάγου, η, κατά τα άρθρα 
14 και 17 του Κώδικα Οργανισμού Δικαστηρίων και 
Κατάστασης Δικαστικών Λειτουργών (κ.ν. 1756/1988, 
όπως ισχύει σήμερα), Ολομέλεια σε συμβούλιο, στην 
οποία έλαβαν μέρος οι: 1) Βασίλειος Πέππας, Πρόεδρος 
του Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου-Πετρουλάκη, 4) Μαρία Γαλάνη-Λεοναρ- 
δοπούλου, 5) Αγγελική Αλειφεροπούλου, 6) Γεώργιος 
Λέκκας, 7) Μαρία Χυτήρογλου, Αντιπρόεδροι του Αρεί¬ 
ου Πάγου, 8) ΙωσήφΤσαλαγανίδης, 9) Ευγενία Προγάκη, 
10) Ασπασία Μαγιάκου, 11) Χαράλαμπος Καλαματιανός, 
12) Ειρήνη Καλού, 13) Αλτάνα Κοκκοβού - Εισηγήτρια, 
14) Σοφία Ντάντου, 15) ΔημήτριοςΤζιούβας, 16) Σοφία 
Καρυστηναίου, 17) Νικήτας Χριστόπουλος, 18) Πέτρος 
Σαλίχος, 19) Γεώργιος Παπαηλιάδης, 20) Γεώργιος Μι- 
χολιάς, 21) Κωστούλα Φλουρή-Χαλεβίδου, 22) Ναυσι- 
κά Φράγκου, 23) Μιλτιάδης Χατζηγεωργίου, 24) Μαρία 
Γκανιάτσου, 25) Μαρία Τζανάκη, 26) Μαρία Παπασωτη- 
ρίου, 27) Γεώργιος Αποστολάκης, 28) Αρετή Παπαδιά, 
29) Κωνσταντίνος Πιτταράς, 30) Γεώργιος Παπανδρέου, 
31)Αντιγόνη Καράί'σκου-Παλόγου, 32) Κυριάκος Οικο¬ 
νόμου, 33) Ευφροσύνη Καλογεράτου-Ευαγγέλου, 34) 
Αναστασία Περιστεράκη, 35) Σοφία Τζουμερκιώτη, 36) 
ΧρήστοςΤζανερρίκος, 37) Λουκάς Μόρφης και 38) Γε¬ 
ώργιος Δημάκης, Αρεοπαγίτες. Κωλύονται και δεν πα¬ 
ρέστησαν οι λοιποί Αντιπρόεδροι του Αρείου Πάγου και 
Αρεοπαγίτες. 

Παραστάθηκαν η Εισαγγελέας του Αρείου Πάγου Ξένη 
Δημητρίου-Βασιλοπούλου και η Γραμματέας της Ολομέ¬ 
λειας Αικατερίνη Φωτοπούλου, αναπληρώτρια Προϊστα- 
μένη Διεύθυνσης της Γραμματείας του Αρείου Πάγου. 


Στην αρχή της συνεδρίασης, ο Πρόεδρος γνωστοποί¬ 
ησε στα μέλη της Ολομέλειας ότι στον Άρειο Πάγο υπη¬ 
ρετούν, εκτός από την Πρόεδρο του Αρείου Πάγου, 10 
Αντιπρόεδροι και 63 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας τριάντα οκτώ (38), δηλαδή είναι παρό¬ 
ντα περισσότερα από τα μισά μέλη της, άρα υπάρχει η 
προβλεπόμενη από το νόμο απαρτία (άρθρο 14 παρ. 5 
του ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της 8 Φεβρουάριου 2018 έγγραφης πρόσκλησης 
του Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α' ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μη της αριθμ. 3/2017 απόφασης της 
Ολομέλειας του Πρωτοδικείου Καλαμάτας, που αφορά 
την τροποποίηση του Κανονισμού Εσωτερικής Υπηρε¬ 
σίας του Πρωτοδικείου, και η οποία διαβιβάσθηκε με 
το αριθμ. 1440/8-12-2017 έγγραφο της Διευθύνουσας 
το Πρωτοδικείο Καλαμάτας, Δήμητρας Πιπερίγκα, προ¬ 
έδρου Πρωτοδικών, το οποίο έχει ως ακολούθως: «Σας 
διαβιβάζουμε την αριθμ. 3/2017 Ολομέλεια του Πρω¬ 
τοδικείου Καλαμάτας με θέμα την τροποποίηση του 
κανονισμού του Πρωτοδικείου, και παρακαλούμε για 
τις δικές σας ενέργειες». 

Η Εισηγήτρια - Αρεοπαγίτης Αλτάνα Κοκκοβού, αφού 
έθεσε υπόψη των μελών της Ολομέλειας: α. το παρα¬ 
πάνω έγγραφο της Διευθύνουσας το Πρωτοδικείο Κα¬ 
λαμάτας και β. την υπό κρίση αριθμ. 3/2017 απόφαση 
της Ολομέλειας του ως άνω Πρωτοδικείου, εισηγήθηκε 
την έγκριση της τροποποίησης του Κανονισμού Εσωτε¬ 
ρικής Υπηρεσίας, σύμφωνα με την εν θέματι απόφαση 
της Ολομέλειας αυτού, όπως αναφέρεται στο σκεπτικό 
και το διατακτικό της παρούσας. 

Η Εισαγγελέας του Αρείου Πάγου ανέπτυξε την πρό¬ 
τασή της και συμφώνησε με την άποψη της Εισηγήτριας. 
Στη συνέχεια, σύμφωνα με το άρθρο 14 παρ. 1 εδαφ. γ' 
του ν. 1756/1988, όπως αντικ. με το άρθρο 4 παρ. 1 του 
ν. 3388/2005, αποχώρησε. 

Σκέφθηκε σύμφωνα με το νόμο 
Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Πρωτο¬ 
δικείου Καλαμάτας, με την αριθμ. 3/2017 απόφασή της, 
έκρινε απαραίτητη την τροποποίηση του Κανονισμού 
Εσωτερικής Υπηρεσίας, και ειδικότερα του άρθρου 7 
αυτού, που αφορά την οργάνωση της Γραμματείας του 
Πρωτοδικείου, με τη συμπλήρωση του απαιτούμενου 
αριθμού των πέντε (5) υπαλλήλων που υπηρετούν σε 
κάθε ένα Τμήμα, προκειμένου να εναρμονιστεί με την 
κοινή υπουργική απόφαση 117830/9-12-1987. 

Κατόπιν τούτων, η Ολομέλεια κρίνει, ομόφωνα, ότι 
πρέπει να εγκριθεί η ως άνω γενομένη τροποποίηση του 
κανονισμού Εσωτερικής Υπηρεσίας του Πρωτοδικείου 
Καλαμάτας, όπως ειδικότερα ορίζεται στο διατακτικό. 

Για τους λόγους αυτούς 

Εγκρίνει τη γενομένη με την αριθμ. 3/2017 απόφαση 
της Ολομέλειας του Πρωτοδικείου Καλαμάτας τροποποί¬ 
ηση του Κανονισμού Εσωτερικής Υπηρεσίας, και ειδικό¬ 
τερα του άρθρου 7 αυτού, ως ακολούθως: 

«Η Γραμματεία του Πρωτοδικείου Καλαμάτας διαιρεί¬ 
ται στα εξής τμήματα για την υποβοήθηση του έργου 
των τμημάτων του άρθρου 1, των Ανακριτών Καλαμά¬ 
τας και την εκπλήρωση των νομίμων υποχρεώσεων του 
Δικαστηρίου: 

α) Τμήμα Διεύθυνσης- Διοίκησης 

β) Α' Τμήμα Πολιτικό 

γ) Β'Τμήμα Πολιτικό 

δ) Α' Τμήμα Ποινικό 

ε) Β'Τμήμα Ποινικό 

(στ) Τμήμα Οικονομικών 

Η διάρκεια της θητείας στα ως άνω τμήματα είναι 
ανάλογη των υπηρεσιακών αναγκών και σε κάθε τμήμα 
υπηρετούν τουλάχιστον πέντε (5) υπάλληλοι. 

Οι αρμοδιότητες και η στελέχωση των τμημάτων σε 
υπαλλήλους ορίζονται ως κατωτέρω: 

Α. ΤΜΗΜΑ ΔΙΕΥΘΥΝΣΗΣ-ΔΙΟΙΚΗΣΗΣ 
Η Διοίκηση της Διευθύνσεωςτου Πρωτοδικείου Καλα¬ 
μάτας αποτελεί χωριστό γραφείο όλων των τμημάτων. 

Α1. Στο εν λόγω γραφείο υπηρετεί ο Προϊστάμενος 
Διευθύνσεως Γραμματείας, ο οποίος διευθύνει τις υπη¬ 
ρεσίες της Γραμματείας του Πρωτοδικείου σύμφωνα με 
τις εντολές του Προϊσταμένου του Πρωτοδικείου Προ¬ 
έδρου Πρωτοδικών και έχει την εποπτεία της λειτουρ¬ 


γίας των τμημάτων της Γραμματείας, αναπληρώνεται δε 
στα καθήκοντά του αυτά από τον αμέσως αρχαιότερο 
υπάλληλο Προϊστάμενο Τμήματος, και είναι επιφορτι¬ 
σμένος με: 1) τη διεκπεραίωση της διοικητικής υπηρε¬ 
σίας της διευθύνσεωςτου Πρωτοδικείου, 2) την τήρηση 
του πρωτοκόλλου διοικητικής κοινής και εμπιστευτικής 
αλληλογραφίας, 3) την τήρηση του μητρώου δικαστών 
και υπαλλήλων, 4) τις πειθαρχικές υποθέσεις των δικα¬ 
στικών υπαλλήλων, συμβολαιογράφων και υποθηκο¬ 
φυλάκων, 5) την τήρηση και ενημέρωση των ατομικών 
φακέλων των υπαλλήλων, σύμφωνα με το ν. 2812/2000 
και 6) την τήρηση του βιβλίου κανονικών, αναρρωτικών, 
εκπαιδευτικών αδειών και αδειών άνευ αποδοχών των 
δικαστών και υπαλλήλων και αδειών - αναπληρώσεων 
συμβολαιογράφων και υποθηκοφυλάκων. 

Α2. Επιπλέον, στην αρμοδιότητα του Γραφείου Διοική- 
σεως υπάγονται: 1) ο έλεγχος της υποβολής των πινάκων 
υποθέσεων πολιτικής και ποινικής φύσεως, κινήσεως και 
εκκρεμότητας των δικαστών (μηνός - τριμήνου - εξαμή¬ 
νου - ετήσιους) προς τον Πρόεδρο Εφετών, Εισαγγελέα 
Αρείου Πάγου και την Υπηρεσία Επιθεωρήσεως Αρείου 
Πάγου, 2) η καθαρογραφή των προγραμμάτων υπηρεσί¬ 
ας δικαστών και δικαστικών υπαλλήλων και η αποστολή 
αυτών μέσω ηλεκτρονικού ταχυδρομείου (θ-πίθίΙ) στους 
ανωτέρω, 3) οι παραγγελίες για μετακίνηση ειρηνοδικών, 
πταισματοδικών και υπαλλήλων, για αναπλήρωση κωλυ¬ 
όμενων, 4) η τήρηση των φακέλων, εγκυκλίων κ.λπ. και 
της εν γένει αλληλογραφίας, 5) η θεώρηση εγγράφων 
σύμφωνα με τη Σύμβαση της Χάγης, 6) η θεώρηση των 
βιβλίων των συμβολαιογράφων, των υποθηκοφυλάκων 
κ.λπ. και η τήρηση του βιβλίου υπογραφών συμβολαιο¬ 
γράφων, 7) τα ζητήματα για τον διαγωνισμό υπαλλήλων 
και επιμελητών, 8) η διεκπεραίωση των εργασιών που 
απαιτούνται για το διορισμό δικαστών ως Προέδρων ή 
μελών σε συμβούλια, επιτροπές, ιδρύματα, σωματεία, 
συμπεριλαμβανομένων των αιτήσεων σωματείων για 
ορισμό δικαστικού αντιπροσώπου στις εκλογές αυτών, 
9) η διεκπεραίωση των διαδικασιών που απαιτούνται 
κατά τις περιόδους των εκλογών και ιδίως η προετοι¬ 
μασία, η διενέργεια, η έκδοση των αποτελεσμάτων, η 
ανακήρυξη των υποψηφίων κ.λπ. και η διαβίβαση των 
οικείων αποφάσεων και αποτελεσμάτων στο αρμόδιο 
τμήμα του Αρείου Πάγου καθώς και στις αρμόδιες δη¬ 
μόσιες υπηρεσίες και αρχές, 10) η τήρηση των βιβλίων: 
εκθέσεων Γραμματέων, για την καταχώριση ενεχυρι- 
κών συμβάσεων και χρηματοδοτικών μισθώσεων, για 
τις αναγγελίες που αφορούν σχολάζουσες κληρονομιές, 
για τα πρόσωπα που έχουν κηρυχθεί σε αφάνεια, αντι¬ 
κλήτων δικηγόρων, αναγκαστικών διαχειρίσεων, δη¬ 
λώσεων αποδοχής εκτελεστών διαθηκών, επιδόσεων 
προς τη γραμματεία, για την καταχώρηση δηλώσεων 
που αφορούν την απώλεια εγγράφων και της γνωστο- 
ποιήσεως διευθύνσεως κατοικίας αγνώστου διαμονής 
προσώπων, επιτρόπων και κηδεμόνων, του βιβλίου πρα¬ 
κτικών ορκοδοσίας δικαστικών παρέδρων, υπαλλήλων, 
δικηγόρων, συμβολαιογράφων, υποθηκοφυλάκων, δι¬ 
καστικών επιμελητών κ.λπ., 11) η κατάθεση διαιτητικών 
αποφάσεων και η κατάθεση και απόδοση εγγυοδοσιών 
και εγγυητικών επιστολών, 12) η είσπραξη και εκτέλεση 




Τεύχος Β' 1268/10.04.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


13883 


διαφόρων πιστώσεων, 13) η οργάνωση της βιβλιοθή¬ 
κης, η τήρηση του σχετικού βιβλίου, η μέριμνα για την 
προμήθεια νομικών συγγραμμάτων και περιοδικών και 
η παρακολούθηση και τακτοποίηση της βιβλιοδεσίας 
κάθε εντύπου και η τήρηση βιβλίου επίπλων και σκευ¬ 
ών, 14) η διαχείριση της πιστώσεως γραφικής ύλης και 
η διανομή στους υπαλλήλους διαφόρων ειδών και υλι¬ 
κών, 15) η διαδικασία προμηθειών και συντήρησης Η/Υ, 
εκτυπωτών, φωτοτυπικών, φαξ και κάθε άλλου είδους 
μηχανών γραφείου καθώς και προγραμμάτων και λογι¬ 
σμικών που κρίνονται απαραίτητα για τη λειτουργία της 
υπηρεσίας, με την επιμέλεια των εκτυπώσεων εντύπων 
και παρακολούθηση της λειτουργίας των ηλεκτρονικών 
υπολογιστών, αριθμομηχανών και εκτυπωτικών μηχα¬ 
νημάτων, 16) η διεξαγωγή αποδείξεων της Ευρωπαϊκής 
Ένωσης, εκτός ακροατηρίου και η σύνταξη των σχετικών 
εκθέσεων και 17) κάθε άλλη εργασία διοικητικής φύσεως 
που δεν υπάγεται στα άλλα τμήματα. 

Τα αμέσως ανωτέρω καθήκοντα (υπό στοιχείο Α2 από 
1 έως και 17) θα ασκούνται από τον Προϊστάμενο Διεύ¬ 
θυνσης της Γραμματείας του Πρωτοδικείου Καλαμάτας, 
που δύναται να επικουρείται από έτερο δικαστικό υπάλ¬ 
ληλο - Γραμματέα των Ποινικών ή Πολιτικών Τμημάτων 
του Πρωτοδικείου Καλαμάτας, σύμφωνα με τις εντολές 
του Προϊσταμένου του Πρωτοδικείου, Προέδρου Πρω¬ 
τοδικών, ο οποίος θα υπηρετεί στο Γραφείο Διοίκησης 
και θα αναλαμβάνει τη Γραμματειακή υποστήριξη του 
Προϊσταμένου Διεύθυνσης. 

Επιπλέον, στο τμήμα αυτό θα υπηρετεί και ένας δακτυ- 
λογράφος, ο οποίος είναι χωριστή κατηγορία δικαστι¬ 
κού υπαλλήλου και θα ασχολείται με την καθαρογραφή 
αποφάσεων και των δύο πολιτικών τμημάτων καθώς και 
διαφόρων ενεργειών- εγγράφων του Γραφείου Διευθύν- 
σεωςτης Γραμματείας. 

(Β)Α' ΠΟΛΙΤΙΚΟ ΤΜΗΜΑ 

Στο τμήμα αυτό υπάγονται: 1. όλες οι υποθέσεις αρ¬ 
μοδιότητας του Πολυμελούς Πρωτοδικείου (τακτικής 
διαδικασίας, ειδικής διαδικασίας, εκούσιας δικαιοδοσίας 
και ασφαλιστικών μέτρων), 

2. Οι εκκρεμείς υποθέσεις διεξαγωγών, 

3. το αρχείο του Πρωτοδικείου, 

4. η έκδοση όλων των πιστοποιητικών των πολιτικών 
υποθέσεων του Πρωτοδικείου 

5. η άσκηση ενδίκων μέσων 

6. οι υποθέσεις πτωχεύσεων 

(Γ)Β' ΠΟΛΙΤΙΚΟ ΤΜΗΜΑ 

Στο τμήμα αυτό υπάγονται όλες οι υποθέσεις αρμοδι¬ 
ότητας του Μονομελούς Πρωτοδικείου, ήτοι: 

1. οι υποθέσεις της τακτικής διαδικασίας, 

2. οι οικογενειακές διαφορές (γαμικές διαφορές και 
διαφορές από την ελεύθερη συμβίωση, σχέσεις γονέων 
τέκνων και λοιπές οικογενειακές διαφορές), 

3. οι περιουσιακές διαφορές (μισθωτικές διαφορές, 
διαφορές από οριζόντια ή κάθετη ιδιοκτησία, εργατι¬ 
κές διαφορές, διαφορές επαγγελματιών και οργανισμών 
κοινωνικής ασφάλισης, διαφορές από αμοιβές, διαφορές 
για ζημιές από αυτοκίνητα, διαφορές από δημοσιεύματα 
ή ραδιοτηλεοπτικές εκπομπές και διαφορές από πιστω¬ 
τικούς τίτλους), 


4. οι ανακοπές που εκδικάζονται κατά την ειδική δια¬ 
δικασία των περιουσιακών διαφορών 

5. οι διαφορές από αναγκαστική απαλλοτρίωση 

6. οι υποθέσεις που δικάζονται από το Μονομελές 
Πρωτοδικείο κατά την Εκούσια δικαιοδοσία, μεταξύ 
των οποίων και τα συναινετικά διαζύγια και οι υποθέσεις 
ακούσιας νοσηλείας 

7. οι υποθέσεις που δικάζονται από το Μονομελές 
Πρωτοδικείο κατά τη διαδικασία των ασφαλιστικών μέ¬ 
τρων, μεταξύ των οποίων και οι υποθέσεις αναστολής 
πλειστηριασμών και διόρθωσης περίληψης κατασχετή¬ 
ριας έκθεσης 

8. οι αιτήσεις για έκδοση διαταγής πληρωμής 

9. Τήρηση βιβλίου πράξεων πρόεδρου. 

(Δ) Α' ΠΟΙΝΙΚΟ ΤΜΗΜΑ 

Στο Τμήμα αυτό υπάγονται: 

1. Οι υποθέσεις αρμοδιότητας Τριμελούς Πλημμελει¬ 
οδικείου 

2. Οι υποθέσεις αρμοδιότητας Μονομελούς Πλημμε¬ 
λειοδικείου 

3. Οι υποθέσεις αρμοδιότητας Τριμελούς Πλημμελει¬ 
οδικείου Ανηλίκων 

4. Οι υποθέσεις αρμοδιότητας Μονομελούς Πλημμε¬ 
λειοδικείου Ανηλίκων 

(Ε)Β'ΠΟΙΝΙΚΟ ΤΜΗΜΑ 

Στο Τμήμα αυτό υπάγονται: 

Ι.Τα Ανακριτικά Γραφεία, 

2. Οι υποθέσεις αρμοδιότητας Μικτού Ορκωτού Δι¬ 
καστηρίου, 

3. Τμήμα βουλευμάτων αρμοδιότητας Συμβουλίου 
Πλημμελειοδικών, 

4. Τμήμα Πειστηρίων 

(ΣΤ) ΟΙΚΟΝΟΜΙΚΟ ΤΜΗΜΑ 

Στο Τμήμα αυτό υπάγονται: 1. Γραφείο Εκκαθάρισης- 
Πληρωμής Μαρτύρων και Διερμηνέων - Ευρετήρια 

2. Γραφείο Ενδίκων μέσων και βοηθημάτων (Τριμελούς 
και Μονομελούς Πλημμελειοδικείου) 

3. Εκτέλεση Ποινικών Αποφάσεων 

4. Μισθοδοσία - Δαπάνες και κάθε άλλο οικονομικό 
ζήτημα 

5. Αρχείο Ποινικών Αποφάσεων 

6. Τα έγγραφα που αφορούν στη μισθοδοσία των δι¬ 
καστών και υπαλλήλων, η τήρηση μητρώου μισθοδοσίας 
και η έκδοση όλων των δικαιολογητικών που χρειάζονται 
οι μετατιθέμενοι, οι συνταξιούχοι κ.λπ., καθώς και η σύ¬ 
νταξη των βεβαιώσεων που χορηγούνται στο προσωπικό 
για φορολογικούς σκοπούς στις αρχές κάθε χρόνου και 
η τήρηση και ενημέρωση των φακέλων των οικογενει¬ 
ακών και υπηρεσιακών μεταβολών που σχετίζονται με 
τη μισθοδοσία των παραπάνω προσώπων, 

7. Η σύνταξη καταστάσεων αποζημιώσεωςτων υπαλ¬ 
λήλων και επιμελητών για υπερωριακή εργασία, 

8. Η σύνταξη των οδοιπορικών κ.λπ. εξόδων των με¬ 
τατιθέμενων ή μετακινούμενων εκτός έδρας δικαστών 
και δικαστικών υπαλλήλων, 

9. Η ανάρτηση στο διαδίκτυο και συγκεκριμένα στη 
«Διαύγεια και στο Κεντρικό Ηλεκτρονικό Μητρώο Δη¬ 
μοσίων Συμβάσεων, των εγγράφων και των συμβάσεων 
όταν αυτό απαιτείται». 

Κρίθηκε, αποφασίσθηκε και εκδόθηκε, στην Αθήνα, 
στις 15 Φεβρουάριου 2018. 

Ο Πρόεδρος 
ΒΑΣΙΛΕΙΟΣ ΠΕΠΠΑΣ 




13884 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 268/10.04.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























